KOORDINACIJSKO VIJEĆE ZA URBANO

PODRUČJE GRADA POŽEGE

KLASA: 024-03/22-01/5

URBROJ: 2177-1-01/01-22-2

Požega, 17. veljače 2022.

Z A P I S N I K

sa 1. sjednice Koordinacijskog vijeća za urbano područja grada Požege održane 17. veljače 2022. godine, s početkom u 10:00 sati, u Gradskoj vijećnici Grada Požege, Trg Sv. Trojstva 1

NAZOČNI:

1. Željko Glavić, gradonačelnik Grada Požege

2. Marija Šarić, gradonačelnica Grada Pleternice

3. Ivica Kovačević, načelnik Općine Jakšić

4. Zdravko Mandić, načelnik Općine Brestovac

5. Mile Pavičić, načelnik Općine Kaptol

OPRAVDANO ODSUTNI:

1. Robert Hofman, načelnik Općine Velika

OSTALI NAZOČNI:

1. Antonija Jozić, županica Požeško-slavonske županije

2. Ida Dumančić, ravnateljica Javne ustanove Lokalna razvojna agencija Požega

3. Andreja Menđel, pročelnica Upravnog odjela za komunalne djelatnosti i gospodarenje

4. Jasminka Vodinelić, voditeljica Odsjeka za ITU mehanizam

5. Jelena Vidović, voditeljica Odsjeka za gospodarstvo, poduzetništvo i europske integracije

6. Dario Colle, stručni suradnik za poduzetništvo, energetiku, poljoprivredu i turizam

Gradonačelnik Grada Požege pozdravlja prisutne članove, te predlaže da sjednicu do izbora predsjednika i zamjenika vodi ravnateljica Javne ustanove Lokalne razvojne agencije Požega, Ida Dumančić.

Ida Dumančić pozdravlja sve prisutne, predlaže dnevni red, zatim pita da li ima prijedloga za nadopunu dnevnog reda, kako nema prijedloga u svezi izmjene dnevnog reda, daje isti na glasovanje i konstatira da je jednoglasno usvojen sljedeći

D N E V N I R E D

1. Usvajanje Poslovnika o radu Koordinacijskog vijeća za urbano područje grada Požege

2. Izbor predsjednika i zamjenika predsjednika Koordinacijskog vijeća

3. Odluka o davanju pozitivnog mišljenja na nacrt Komunikacijske strategije i Komunikacijskog akcijskog plana Strategije razvoja urbanog područja Grada Požege za financijsko razdoblje od 2021. do 2027. godine

4. Razno

Ad 1.

Usvajanje Poslovnika o radu Koordinacijskog vijeća za urbano područje grada Požege

Ida Dumančić daje uvodno obrazloženje Poslovnika o radu Koordinacijskog vijeća za urbano područje grada Požege, te navodi osnovne članke od kojih se sastoji Poslovnik. Ističe kako je Poslovnik izrađen sukladno Smjernicama za uspostavu urbanih područja i izradu strategija razvoja urbanih područja za financijsko razdoblje 2021.-2027. (verzija 2.0) i predlošku Ministarstva regionalnoga razvoja i fondova Europske unije. Poslovnik o radu Koordinacijskog vijeća za urbano područje grada Požege jednoglasno je usvojen.

Ad 2.

Izbor predsjednika i zamjenika predsjednika Koordinacijskog vijeća

Ida Dumančić navodi kako je na osnovu članka 6. prethodno usvojenog Poslovnika o radu Koordinacijskog vijeća za urbano područje grada Požege potrebno izabrati predsjednika i zamjenika predsjednika Vijeća.

Za predsjednika Koordinacijskog vijeća predložen je gradonačelnik Grada Požege, dr.sc. Željko Glavić a za zamjenika predsjednika načelnik Općine Brestovac, Zdravko Mandić.

Predloženi kandidati za predsjednika i zamjenika predsjednika Koordinacijskog vijeća jednoglasno su izabrani, te Odluka o imenovanju predsjednika i zamjenika predsjednika Koordinacijskog vijeća za urbano područje grada Požege čini sastavni dio ovog zapisnika.

**Ad 3.**

**Odluka o davanju pozitivnog mišljenja na nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine**

Ida Dumančićobrazlaže sadržaj i svrhu izrade Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine. Predlaže se usvajanje Odluke o davanju pozitivnog mišljenja na nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine. Glasovanjem je predložena Odluka jednoglasno usvojena te čini sastavni dio ovog zapisnika.

Ad 4.

Razno

Ida Dumančić upoznala je nazočne sa sljedećim koracima bitnim za proces izrade Strategije razvoja urbanog područja grada Požege za financijsko razdoblje od 2021. do 2027. godine.

Antonija Jozić, županica Požeško-slavonske županije, pozdravila je sve prisutne i iskazala svoje zadovoljstvo mogućnošću financiranja projekata jedinica lokalne samouprave s područja Županije kroz ITU mehanizam u narednom financijskom razdoblju te doprinosu razvoja urbanog područja grada Požege na zadovoljstvo svih građana.

Sjednica je zaključena u 10:50 sati.

PREDSJEDNIK KOORDINACIJSKOG VIJEĆA

dr.sc. Željko Glavić, v.r.